സൗണ്ട് ഓഫ് പെയിന് സാന് ഡിയേഗോ മൂവി അവാര്ഡില് ബെസ്റ്റ് ഫീച്ചര് ഫിലിം പ്രശസ്ത ഫുട്ബോള് താരം ഐ എം വിജയന് നായകനായ മ് സൗണ്ട് ഓഫ് പെയിന് എന്ന ചിത്രം സാന്ഡിഗോ മൂവി അവാര്ഡിലെ മികച്ച ചിത്രമായി തെരഞ്ഞെടുത്തു . കവിയും സംവിധായകനുമായ സോഹന് റോയ് നിര്മ്മിച്ച് വിജീഷ് മണി സംവിധാനം ചെയ്ത ചിത്രമാണ് ഇത് . പ്രേക്ഷക ശ്രദ്ധ പിടിച്ചുപറ്റിയ മ് സൗണ്ട് ഓഫ് പെയിന് , റിലീസ് ചെയ്ത അന്ന് മുതല് നിരവധി അവാര്ഡുകള് കരസ്ഥമാക്കിയിരുന്നു . ആദ്യ മാസത്തില്ത്തന്നെ ചിത്രം മൂന്ന് അന്താരാഷ്ട്ര പുരസ്കാരങ്ങള് നേടി . പാരിസ് ഫിലിം ഫെസ്റ്റിവലില് അവസാന റൗണ്ടില് അഞ്ച് വിദേശ ചിത്രങ്ങളെ പിന്തള്ളി മികച്ച ചിത്രത്തിനുള്ള പുരസ് കാരം കൈവരിച്ചു . തുടര്ന്ന് , ഓസ്കാര് നോമിനേഷന് യോഗ്യത നേടിയ സിനിമകളുടെ പട്ടികയില് ഇടം പിടിയ്ക്കുകയും , നവാഡ ഇന്റര്നാഷണല് ഫിലിം ഫെസ്റ്റിവലിലെ ബെസ്റ്റ് ജൂറി അവാര്ഡ് , ലിഫ്റ്റ് ഓഫ് ഓണ്ലൈന് സെഷന്സ് എന്നിവയിലേക്ക് തെരഞ്ഞെടുക്കപ്പെടുകയും ചെയ്തു . നിരവധി അന്താരാഷ്ട്ര പുരസ്കാരങ്ങള് നേടിയിരിക്കുന്ന ഈ ചിത്രത്തിന്റെ അണിയറപ്രവര്ത്തകര്ക്ക് ഇരട്ടിമധുരം ആയിരിക്കുകയാണ് ഇപ്പോള് ലഭിച്ച സാന് ഡിയേഗോ മൂവി അവാര്ഡ് . കുറുമ്ബ ഭാഷയിലുള്ള ഇന്ത്യയില് നിന്നുള്ള ആദ്യ സിനിമ കൂടിയാണ് ഹോളിവുഡ് സംവിധായകന് ഡോ . സോഹന് റോയ് നിര്മ്മിച്ച് വിജീഷ് മണി സംവിധാനം ചെയ്ത ഈ ചിത്രം . ചിത്രത്തിലെ നായക കഥാപാത്രമായ ആദിവാസി യുവാവിനെ അവതരിപ്പിക്കുന്നത് പ്രശസ്ത ഫുട്ബോള് താരം ഐ എം വിജയനാണ് . തേന് ശേഖരണം ഉപജീവനമാര്ഗ്ഗമാക്കിയ കുറുമ്ബ ഗോത്രത്തില്പ്പെട്ട ഒരു ആദിവാസി കുടുംബനാഥന് പാരിസ്ഥിതിക പ്രശ്നങ്ങള് മൂലം വനത്തില് തേനിന് ദൗര്ലഭ്യമുണ്ടാകുന്നതിനെ തുടര്ന്നുള്ള പ്രതിസന്ധികളാണ് സിനിമയുടെ പ്രമേയം . പ്രശ്നങ്ങളോടും പ്രതിസന്ധികളോടുമുള്ള അദ്ദേഹത്തിന്റെ പോരാട്ടങ്ങളെയും , സാഹചര്യങ്ങളുമായി പിന്നീട് എങ്ങനെ പൊരുത്തപ്പെടുന്നുവെന്നതിനെയും വിവരിക്കുന്നതാണ് തുടര്ന്നുള്ള കഥാതന്തു . കാലാവസ്ഥാവ്യതിയാനം ഉള്പ്പെടെയുള്ള പാരിസ്ഥിതിക പ്രശ്നങ്ങളെ ആഴത്തില് അടയാളപ്പെടുത്തുക കൂടി ചെയ്യുന്ന ഒരു സിനിമയാണ് മ് ...ഇന്ത്യന് സിനിമാ ചരിത്രത്തില് ആദ്യമായാണ് ഒരു ചലച്ചിത്ര സംവിധായകന് ഇത്തരമൊരു ശ്രമം നടത്തിയത് . പ്രശസ്ത ചലച്ചിത്ര സംവിധായകന് വിജീഷ് മണിയാണ് സിനിമയുടെ കഥയും സംവിധാനവും നിര്വഹിച്ചിരിക്കുന്നത്. ഇദ്ദേഹത്തിന്റെ സംസ്കൃത ഭാഷയിലുള്ള നമോ , നേതാജി ഇരുള തുടങ്ങിയ ചലച്ചിത്രങ്ങള് രണ്ടായിരത്തി പത്തൊന്പതിലും ഇരുപതിലും ഇഫി ഗോവ ചലച്ചിത്രമേളയിലെ ഇന്ത്യന് പനോരമയിലേക്ക് തെരഞ്ഞെടുക്കപ്പെട്ടിരുന്നു. അന്പത്തിയൊന്ന് മണിക്കൂറുകള്കൊണ്ട് വിശ്വഗുരു എന്ന സിനിമ പൂര്ത്തിയാക്കി തീയേറ്ററുകളില് റിലീസ് ചെയ്തതിന് ഗിന്നസ് റിക്കോര്ഡ് കരസ്ഥമാക്കിയ വ്യക്തി കൂടിയാണ് വിജീഷ് മണി. ഏറ്റവും മികച്ച പരിസ്ഥിതി പ്രാധാന്യമുള്ള മലയാള ചിത്രത്തിനുള്ള ഫിലിം ക്രിട്ടിക്സ് അവാര്ഡ് അദ്ദേഹത്തിന്റെ പുഴയമ്മ എന്ന ചിത്രത്തിന് 2018 ല് ലഭിച്ചിരുന്നു. ആദ്യാവസാനം പുഴയില് ചിത്രീകരിക്കപ്പെട്ട സിനിമയ്ക്കുള്ള ഏഷ്യ ബുക്ക് ഓഫ് റെക്കോര്ഡ്സും ഈ ചിത്രത്തിന് ലഭിച്ചിട്ടുണ്ട്. ഗ്രാമി അവാര്ഡ് ജേതാവായ അമേരിക്കന് സംഗീതപ്രതിഭ എഡോണ് മോള, നാടന് പാട്ടുകളിലൂടെ മലയാള സിനിമ പ്രേക്ഷകരുടെ ഹൃദയം കീഴടക്കിയ നഞ്ചമ്മ എന്നിവര് ചിത്രത്തിനുവേണ്ടി വരികള് എഴുതുകയും പാടുകയും ചെയ്തിരുന്നു. ജുബൈര് മുഹമ്മദ് ആണ് ചിത്രത്തിന്റെ സംഗീതസംവിധായകന്. പ്രകാശ് വാടിക്കല് തിരക്കഥയും ദേശീയ അവാര്ഡ് ജേതാവ് ബി. ലെനിന് ചിത്രത്തിന്റെ എഡിറ്റിങ്ങും നിര്വഹിച്ചിരിക്കുന്നു. ക്യാമറ ആര്. മോഹന്, പശ്ചാത്തലസംഗീതം ശ്രീകാന്ത് ദേവ. പ്രശസ്ത താരം വിയാന് മംഗലശ്ശേരിയാണ് ചിത്രത്തിന്റെ പ്രോജക്ട് കോഡിനേറ്റര്. സോഹന് റോയ് വിജീഷ് മണികൂട്ടുകെട്ട് വീണ്ടും ഒന്നിക്കുമ്ബോള് നിരവധി പുരസ്കാരങ്ങളും അംഗീകാരങ്ങളും ലഭിച്ച മ് മ് മ് സൗണ്ട് ഓഫ് പെയിന് എന്ന സിനിമയ്ക്ക് ശേഷം അതേ ടീം ഒന്നിക്കുന്ന ആദിവാസി ദി ബ്ലാക്ക് ഡെത്ത് എന്നാണ് ചിത്രത്തിന്റെ ചിത്രീകരണവും ഉടന് ആരംഭിക്കും. കേരളത്തിന്റെ മനുഷ്യ മനസ്സാക്ഷിയെ ഏറെ വേദനപ്പിച്ച മധുവിന്റെ മരണം ആദ്യമായ് വെള്ളിത്തിരയിലേക്ക് എത്തുകയാണ് ഡോ.സോഹന് റോയ് വിജീഷ് മണി കൂട്ടുകെട്ടിലൂടെ.വിശപ്പിന്റെ പേരില് സംഭവിച്ച ദുരന്തത്തെ ആസ്പദമാക്കി ചെയ്യുന്ന ചിത്രമാണ് ആദിവാസി . ബാഹുബലിയുടെ തിരക്കഥാകൃത്ത് വിജയേന്ദ്ര പ്രസാദിന്റെ തിരക്കഥയില് ആയോധന കലക്ക് പ്രധാന്യം നല്കി വിജീഷ് മണി സംവിധാനം ചെയ്യുന്ന ഇന്ത്യന് ഭാഷകളിലും, ചൈനീസിലുമായ് അടുത്ത വര്ഷം ആരംഭിക്കുന്ന ബ്രഹ്മാണ്ഡ ചിത്രത്തിന്റെ അണിയറ പ്രവര്ത്തനങ്ങളും പുരോഗമിക്കുന്നു